Spiek

Spiek () is en Dörp in de Gemeen Wuster Noordseeküst in’n Landkreis Cuxhoben, Neddersassen.

 Geografie 

De Oort liggt in de Masch von Land Wusten. De Noordsee liggt good dree Kilometer in’n Westen. Dat Water ut dat Rebeed flütt af över de Spieker Waterlöös.

De Naveröörd sünd Sielhusen un de Wackelstraat in’n Noorden, Dieksenn, de Spieker Noordermarren, Steenau un Knill in’n Noordoosten, Hartingspecken, de Spieker Südermarren un Booth in’n Süüdoosten, Cappel un Bosenbüttel in’n Süden, de Cappler Nedderstreek in’n Süüdwesten un Cappler Olendiek un Spieker Olendiek in’n Noordwesten.

 Historie 

Spiek kummt 1319 toeerst in de Oorkunnen vör, as de Kark dor grünnt worrn is.

In’n Eersten Weltkrieg sünd 17 Soldaten ut dat Kaspel Spiek fullen oder vermisst un in’n Tweten Weltkrieg 103.http://www.denkmalprojekt.org/2011/nordholz-spieka_wk1u2_ns.htm

 Verwaltungsgeschicht 

In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Spieker Veerdel von dat Kaspel Spiek un hett to dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

To’n 1. Juli 1968 hebbt sik de Gemenen Spiek, Cappler Neefeld un Spieker Neefeld tohoopslaten to de ne’e un gröttere Gemeen Spiek. De harr aver blots bet to’n 1. März 1974 Bestand, as Spiek mit de Gemeenreform in Neddersassen Deel von de Gemeen Noordholt worrn is. To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. Dat Rebeed von de vörherige Gemeen Noordholt billt nu de polietsche Oortschop Noordholt binnen de Gemeen Wuster Noordseeküst un hett en egen Oortsraad un Oortsbörgermeester.

 Inwahnertall 

 Religion 

duum|Georg-Kark
Spiek is evangeelsch-luthersch präägt un höört to dat Kaspel von de Georg-Kark in Spiek.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

 Wapen 

Dat Wapen von Spiek wiest op roden Grund en sülvern Slötel un twee sülvern Kleverbläder.

 Kultur 

En Denkmaal för de Fullenen ut de twee Weltkrieg’ steiht in Knill op’n Karkhoff.

 Verenen 

De Schüttenvereen Spiek is 1957 grünnt worrn.

 Weertschop un Infrastruktur 

Spiek hett en egene freewillige Füürwehr.

Raiffeisen Werser-Elv hett en Standoort in Spiek. De Filiaal von de Werser-Elv-Spoorkass hett to’n 1. Dezember 2015 dichtmaakt.

 Verkehr 

Dör Spiek löppt de Kreisstraat 14, de in’n Oosten an Noordholt un Wusterheid langs geiht un de Landsstraat 135 krüüzt, un in’n Westen in de K 68 münnt. De K 68 löppt in’n Noordoosten na Noordholt un in’n Süüdwesten an Dorumer Neefeld un Padingbüddel langs.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 3 Noordholt liggt so söven Kilometer in’n Oosten von Spiek an de L 14.

De nächste Bahnhoff is so bi fiev Kilometer wied weg in’n Noordoosten de Bahnhoff Noordholt an de Bahnlien Bremerhoben–Cuxhoben.

 Lüüd 

De plattdüütsche Schrieversche Traute Brüggebors is 1942 in Spiek boren.

 Literatur 

 Herbert Offermann: Chronik von Spieka. Männer vom Morgenstern, 1981

 Footnoten 

 Weblenken 

Kategorie:Oort
Kategorie:Landkreis Cuxhoben